අපේ රටට විදේශ රැකියාවල නියුක්ත පිරිසගෙන් ලැබෙන ආදායම විශාල ශක්තියක් වන අතර විදේශ රැකියාවලින් වැඩි ආදායමක් ලබාගත හැකි අංශයන් කෙරෙහි ශ්‍රී ලංකිකයන් යොමු කරන්න අවශ්‍ය බව සඳහන් කළ බැසිල් රාජපක්ෂ මහතා විශේෂයෙන්ම කාර්මික අංශයේ රැකියා සඳහා ගෘහ සේවයට යන පිරිස් අඩුකළ යුතු බවද පිරිමි පාර්ශවය වැඩියෙන් විදේශ රැකියා සඳහා යොමු කිරීම තුළින් ගැටලු අවමකර ගන්න හැකි බවද කියාසිටියාය.මේ වනවිට විදේශ රැකියා සඳහා වැඩිම පිරිසක් ගොස් සිටින්නේ කුරුණෑගල දිස්ත්‍රික්කයෙන් වන අතර මේ පිරිස සඳහා රට විරුවන් වැඩසටහන යටතේ නිවාස 500ක් ලබා දෙන්නට පියවර ගෙන තිබෙන බවද වැඩි පිරිසක් විදේශයන්ට යන්නේ ළමයින්ට හොද අධ්‍යාපනයක් ලබාදෙන්න ට සහ නිවසක් සාදා ගන්නට බවද හෙතෙම පෙන්වා දුන්නේය.අපේ රටේ වගාකළ හැකි උදු, සහල්, බඩඉරිගු වැනි බෝග ආනයනය නතර කර තිබෙන බවද ලොකු ළුණු සහ අර්තාපල් ආනයනය නතර කිරීමට බලාපොරොත්තු වන බවද කී ඒ මහතා ඒ සඳහා ගොවීන්ට අවශ්‍ය සහණාධාර සහ දිරිමත් කිරීම් කරන බවද ඒ වගේම පිටරටින් ගෙන්වන කාර්මික අංශයේ භාණ්ඩද මේ රටේදීම නිෂ්පාදනය කරන්න කර්මාන්ත අංශය දියුණු කරන්න වැඩ පිළිවෙලක් යොදා තිබෙන බවද පැවසීය.